**Ipostaze**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*din jertfă lumina ce suntem\*

fără a ști cine

ce de unde n-i rădăcina

repetăm clipa în care conștient ne-am respirat

identitatea multiplicată

același duh reverberează minunea

că sunt

prin voi toți

răscumpărat din abis de orbire

chiar de se-adună din viduri

sângele știe

e Iisus pe cruce

secunda implozează iubire

a fi trup (cât de greu se doare)

a fi suflet (zborul intergalactic răstoarnă ochii într-unul)

mi-e foame și setea forează cu focuri

a fi una cu Unul prin mudra divină

sunt carnea ce ţipă-n destin (nimeni nu premiază căderea)

în același expir

revărsare de taină în răsărit ca și-n asfințit

la cina harică a timpului

spre a fi pâine şi peşte-nmulţit

(porunca e parafată prin răstignire)

sunt totul în trup

pretutindeni mărginită de spirit

a voastră pe buze flămânde las pecete în dragoste

(în gamă unică tot ce ating vibrează lumină)

cobor

în urcarea spre punctul

din care totul

pulsează în cercuri concentrice

dumnezeu se visează

pe sine